Diari Oficial de la Generalitat Valenciana


Sumari del DOGV 2122, del 13-10-1993 (1993/829434)

ORDRE de 24 de setembre de 1993, de la Conselleria d'Economia i Hisenda, per la qual es regulen les operacions de tancament de l'exercici de 1993, en relació amb la comptabilitat de la Generalitat Valenciana.
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/09/24/(1)/dof/vci/html**

### Dades del document

Número de DOGV
:   2122

Data del DOGV
:   13-10-1993

Secció del DOGV
:   DISPOSICIONS GENERALS

Número del document
:   1993/829434


Data del document
:   24-09-1993

Organisme emissor
:   Conselleria d'Economia i Hisenda

Tipus de document
:   Ordre

Ordre de 24 de setembre de 1993, de la Conselleria d'Economia i Hisenda, per la qual es regulen les operacions de tancament de l'exercici de 1993, en relació amb la comptabilitat de la Generalitat Valenciana.  
La regulació de les operacions sobre comptabilitat de les despeses i ingressos públics de fi d'aquest exercici i les subsegüents de la seua liquidació, concretant la data d'assenyalament d'havers, fa que calga dictar les instruccions oportunes. Per aquest motiu,  
ORDENE:  
1. Assenyalament d'havers en el mes de desembre.  
1.1. Els havers i la paga extraordinària corresponent al mes de desembre seran satisfets conjuntament a partir del dia 20 d'aquest mes.  
Les alteracions i incidències del capítol primer seran enregistrades fins al dia 10 de desembre, i seran validades per les intervencions delegades fins al dia 14 com a màxim.  
2. Aplicació pressupostària d'ingressos.  
2 1. Independentment de complir el que disposa el Decret 105/1992, de 6 de juliol, sobre recaptació de les taxes, preus públics i sancions de la Generalitat Valenciana i l'Ordre de 26 de febrer de 1993, per la qual es desplega el decret esmentat, quant a la recaptació efectuada en el mes de desembre, el dia 31, acabat l'arqueig d'aquest dia, es transferirà del compte de tributs cedits al de disposició de la Generalitat Valenciana la recaptació haguda fins aquest dia i les intervencions delegades dels serveis territorials comptabilitzaran els ingressos transferits.  
2.2. En els serveis centrals de les distintes conselleries que queden pendents de formalitzar ingressos, tramitaran els documents propostes fins al dia 10 de desembre, data en què hauran de tenir entrada junt amb els seus justificants en la intervenció delegada.  
3. Prevencions sobre quantitats a justificar.  
Les propostes de despesa «a justificar» (fase J) podran realitzar-se fins al dia 15 d'octubre, tenint entrada en les intervencions delegades com a màxim el dia 22 següent.  
Atesa la ineludible obligació de rendir comptes dels fons lliurats «a justificar», independentment de la data del lliurament, tant els comptes justificats com els fons lliurats i no invertits hauran de ser presentats en les intervencions delegades fins al dia 13 de desembre.  
4. Expedició i tramitació de documents comptables relatius al pressupost de despeses.  
4.1. Els serveis centrals de les distintes conselleries podran proposar documents «A» i «RA» fins al 29 d'octubre i documents «D», «OK» i «K» fins al dia 10 de desembre, excepte les reposicions de caixa fixa que podran proposar-se fins al dia 23.  
Els documents assenyalats en el paràgraf anterior, junt amb els seus justificants, tindran entrada en les intervencions delegades fins al dia 5 de novembre els «A» i «RA», i fins al 17 de desembre els altres casos.  
Els romanents de caixa fixa utilitzables fins el 31 de desembre sols podran destinar-se a despeses de les que recullen els articles 1r. i 2n. del Decret del Consell 1/1989, de 16 de gener, i per tant no validables, atesa la seua imputació i reposició a l'exercici següent.  
Transitòriament, des de l'entrada en vigor d'aquesta ordre, si per imperatius de contractació administrativa s'havien iniciat subhastes, concursos o concurrència de licitació per a adjudicació directa, atès que els contractes poden subscriure's amb un termini màxim de 30 dies comptats a partir de la recepció de la resolució d'adjudicació de l'obra, bé o servei, podran ser objecte de la tramitació oportuna dins dels terminis assenyalats en el document «D», quedant aquest provisionalment justificat amb còpia de la resolució d'adjudicació estampillant com cal els documents amb la llegenda «provisionalment justificat amb còpia de resolució d'adjudicació».  
El contracte serà posteriorment incorporat al document «D» adjuntant-lo, necessàriament, amb el primer pagament que es tramite o obligació que es reconega.  
4.2. Els contractes que es subscriguen a partir de l'entrada' en vigor d'aquesta ordre per obres, serveis i subministraments, el termini d'execució dels quals s'estenga fins al pròxim exercici, ho seran amb imputació als crèdits de corrent i següent en la part que estrictament pertoque, d'acord amb el programa de treball i segons el que disposen els articles 29 i 40 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la LHPGV, si bé en els contractes d'execució d'obres que es puguen realitzar a càrrec de disponibles obtinguts com a conseqüència de les actuacions que recull l'article 29 de la vigent Llei de Pressupostos, sols podrà imputar-se a l'exercici corrent la part dels crèdits a utilitzar fins al 31 de desembre. A aquest efecte, en els informes de supervisió tècnica haurà de constar la prevenció de si hi ha despesa plurianual i els imports corresponents.  
Les intervencions delegades en l?exercici de la funció fiscalitzadora, segons el Decret del Consell 33/1988, de 21 de març, vigilaran la correcta aplicació d'aquestes normes.  
4.3. Des del dia 16 fins al dia 23 de desembre podran tramitar-se propostes de documents comptables «0» i aquests documents s'hauran de lliurar en les intervencions delegades, fins al dia 28 de desembre, justificats com cal.  
4.4. Els documents que complesquen les previsions del número anterior com aquells que es troben en fase «K» el 31 de desembre, sense haver-se'n ordenat el pagament, tindran la consideració de resultes de 1993.  
5. Relació nominal de creditors.  
La Intervenció General formarà relacions nominals de creditors en les quals es detallaran totes les obligacions en fases «0» i «K», el pagament de les quals no hagués estat proposat ni ordenat el 31 de desembre.  
Dins de cada relació els documents figuraran classificats per seccions, serveis,. capítols, articles, subconceptes i programes amb el detall següent: número d'assentament, número de document, tercer, descripció, import i total per secció.  
6. Tramitació d'expedients de modificació de crèdit.  
6.1. S'estableix el dia 22 d'octubre com a data límit per a la recepció en la Direcció General de Pressupostos de propostes, de modificació pressupostària, llevat de les transferències internes en el capítol 1r. i les que donen cobertura a obligacions d'exercicis tancats prèviament validades pel Consell.  
6.2. Abans de la data assenyalada en el paràgraf anterior, en relació amb les despeses finançades amb fons finalistes, i considerant el procediment de tramesa i justificació a què estan subjectes, les conselleries que els gestionen hauran de trametre la relació de saldos disponibles i d'autorització que no s'executen en el que resta d'exercici, perquè la Direcció General de Pressupostos puga realitzar els ajustaments necessaris en el pressupost d'ingressos.  
7. De les formalitzacions.  
La Intervenció General, per conducte de les seues intervencions delegades, tramitarà totes les formalitzacions que calguen en aquells supòsits d'errades en els documents de proposta, sempre que les disponibilitats pressupostàries ho permeten.  
DISPOSICIO ADDICIONAL  
Continua vigent la Circular de la Intervenció General, de 14 de novembre de 1989, interpretativa de determinades actuacions en el tancament.  
València, 24 de setembre de 1993.  
El Conseller d'Economia i Hisenda,   
AURELIO MARTINEZ ESTEVEZ


Còpia Permalink ELI